കുരങ്ങുകള് കരിക്ക് കൊണ്ടെറിഞ്ഞു ബസിന്റെ ചില്ലു തകര്ന്ന് രണ്ടു പേര്ക്ക് പരിക്ക് ഇരിട്ടി: കുരങ്ങുകള് തെങ്ങിന് മുകളില് നിന്ന് കരിക്ക് പറിച്ചെറിഞ്ഞതിനെ തുടര്ന്ന് ബസിന്റെ ചില്ല് തകര്ന്നു. പൊട്ടിയ ചില്ല് തറച്ച് രണ്ട് യാത്രക്കാര്ക്ക് പരിക്കേറ്റു. കണ്ണൂര് ഇരിട്ടിയില് നിന്നും പൂളക്കുറ്റിക്ക് നെടുംപൊയില്, വാരപ്പീടിക വഴി സര്വീസ് നടത്തുന്ന സെന്റ് ജൂഡ് ബസിന് നേരെയാണ് കുരങ്ങുകള് കരിക്ക് കൊണ്ടെറിഞ്ഞത്.റോഡരികിലുള്ള തെങ്ങില് നിന്നാണ് ഓടുന്ന ബസിനുനേരെ കുരങ്ങുകള് കരിക്ക് പറിച്ചെറിഞ്ഞത്. ചില്ല് തകര്ന്നതിനെ തുടര്ന്ന് ബസിന്റെ സര്വീസ് മുടങ്ങി. മുന്വശത്തെ ചില്ല് മാറ്റാന് 17,000 രൂപ ചെലവായെന്നും നഷ്ടപരിഹാരം തരാന് വകുപ്പില്ലെന്നാണ് വനം വകുപ്പ് അധികൃതര് അറിയിച്ചതെന്നും ബസ് ഉടമ ചെക്കാനിക്കുന്നേല് ജോണ്സന് മാധ്യമങ്ങളോട് പറഞ്ഞു.കാല്നടയാത്രക്കാര്ക്കും ബസ് അടക്കമുള്ള വാഹനങ്ങള്ക്കും നേരേ കുരങ്ങുകള് ആക്രമണം നടത്തുന്നത് സ്ഥിരമാണെന്ന് നാട്ടുകാര് പരാതി പറയുന്നു.